लेवरकुसन जर्मनकपको फाइनलमा
सारब्रुकेनको अविश्वसनीय र सनसनीपूर्ण जर्मनकपको यात्रा मंगलबार सेमिफाइनलमा आएर टुंगेको छ । बुन्डेसलिगा क्लब बायार लेवरकुसनले उसलाई ३–० ले हरायो र फाइनल यात्रा तय गर्‍यो । 
बर्लिन — सारब्रुकेनको अविश्वसनीय र सनसनीपूर्ण जर्मनकपको यात्रा मंगलबार सेमिफाइनलमा आएर टुंगेको छ । बुन्डेसलिगा क्लब बायार लेवरकुसनले उसलाई ३–० ले हरायो र फाइनल यात्रा तय गर्‍यो । मार्चमा पछिल्लो पटक फुटबल खेलेको सारब्रुकेन जर्मन फुटबलको चौथो डिभिजनको क्लब हो र उसले सेमिफाइनल पुग्न अगाडि बुन्डेसलिगाका कोल्न र फोर्टुना डुसलडोर्पलाई हराएको थियो ।जर्मन क्लब इतिहासमा चौथो डिभिजनको क्लब सेमिफाइनल पुगेको पहिलो पल्ट हो । सारब्रुकेनका प्रशिाक लुकास क्वानिकले फेरि एउटा अर्को चमत्कार हुने विश्वास पाखे पनि त्यो सम्भव भएन् । बुन्डेसलिगामा अहिले पाँचौं स्थानमा रहेको लेवरकुसन युरोपेली च्याम्पियन्स लिग छनोटको अभियानमा छ र उसले तेर्स्याएको चुनौती सारब्रुकेनका लागि ठूलो सावित भयो । 